गांवों के आंगनबाड़ी केंद्र बनेंगे प्ले स्कूल, 86 जगहों पर शुरू भी हुए
जिलेके गांवों में स्थित आंगनबाड़ी केंद्रों को अब सरकार बच्चों के लिए प्ले स्कूल में बदलने जा रही है। योजना की शुरुआत में हिसार जिले में 86 आंगनबाड़ी केंद्रों को प्ले स्कूल में बदला जा चुका है, जहां बच्चों प्री स्कूल एजूकेशन और फिजिकल एक्टीविटीज शुरू करवा दी गई है।
आंगनबाड़ी केंद्रों की हालत और योजना के बेहतर परिणाम नहीं मिलने के कारण सरकार ने पूरे प्रदेश में चल रहे आंगनबाड़ी केंद्रों को प्ले स्कूलों में बदलने की योजना बनाई है। इस योजना के तहत जिले के हर गांव में एक आंगनबाड़ी को प्ले स्कूल का रूप दिया जाएगा। जहां बच्चों को प्ले स्कूल की तरह पढ़ाया जाएगा जिसमें प्री स्कूल एजूकेशन, फिजिकल एक्टीविटीज, ग्रोथ मॉनिटरिंग ऑन स्पाट फीडिंग करवाई जाएगी।
इन केंद्रों को प्ले स्कूल बनवाने का जिम्मेदारी सरकार ने मुख्यमंत्री सुशासन सहयोगी को सौंपी है। फिलहाल जिले के 86 आंगनबाड़ी केंद्रों को प्ले स्कूल का रूप दे दिया गया है जहां बच्चों के झूले खिलौने उपलब्ध करवाए गए हैं। इसके अलावा इन केन्द्रों की दीवारों पर इंटीरियर के माध्यम से चित्रकारी, फूल अन्य सिखाई जाने वाली चीजों को प्रमुखता दी गई है। ताकि यहां आने वाले बच्चों का मन आसानी से लग सके।
एक-एक लाख रुपये खर्च करेंगे पार्षद
जिलापरिषद के सभी पार्षद एक-एक गांव के आंगनबाड़ी केन्द्र को गोद लेंगे। यह फैसला हाल ही में हुई जिला पार्षदों की बैठक में लिया गया था। जिला पार्षद गोद लिए गए आंगनबाड़ी केन्द्रों को प्ले स्कूल में तबदील करने के लिए अपनी ग्रांट से एक-एक लाख रुपए खर्च करेंगे।
आंगनबाड़ी केन्द्रों को प्ले स्कूल में बदलने का अभियान शुरू होने के बाद इन केन्द्रों में आने वाले बच्चों की संख्या बढ़ गई है। वहीं केन्द्रों पर तैनात आंगनबाड़ी वर्करों पर भी ग्रामीणों का पहले से अधिक विश्वास बढ़ा है। अभियान के तहत केन्द्र में आने वाले बच्चों को ही खाना खिलाया जाएगा और बच्चों के नाम पर कोई भी अब केन्द्र से बाहर खाना नहीं ले जा सकेगा।
आंगनबाड़ी केन्द्रों को प्ले स्कूल में तबदील करने का अभियान सरकार जन सहभागिता के माध्यम से चला रहा है। इसके तहत सरकारी हमारी फुलवारी योजना भी शुरू की है। कोई भी व्यक्ति एक लाख से अधिक की राशि देगा उसका नाम बेवसाइट पर डाला जाएगा।
^अभी तक 86 केन्द्रों को प्ले स्कूल में तब्दील किया जा चुका है। जन सहभागिता के माध्यम से बाकी गांवों में भी आंगनबाड़ी केन्द्रों को प्ले स्कूल में बदला जाएगा।\\\'\\\' मनीषाभटोटिया, मुख्यमंत्री सुशासन सहयोगी, हिसार।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva